এয়ার ইন্ডিয়ার বিমানে ফের আতঙ্ক! আবার কী হল?

ওয়েব ডেস্ক: মাঝ আকাশে বিপত্তি। ফের খবরের শিরোনাম দখল করল এয়ার ইন্ডিয়া (Air India)। এয়ার ইন্ডিয়ার বিমানে আবার আগুন আতঙ্ক (Fire in Air India Flight)। দিল্লি থেকে ইন্দোর (Delhi to Indore Flight) যাচ্ছিল এয়ার ইন্ডিয়ার এআই২৯১৩ বিমানটি। দিল্লি (Delhi) থেকে ওড়ার পরেই মাঝ আকাশে আগুন দেখা যায় বিমানের একটি ইঞ্জিনে। বিমানটিকে আবার দিল্লিতে ফিরিয়ে আনা হয়।

সূত্রের খবর, রবিবার সকালে দিল্লি থেকে ইন্দোরের (Delhi to Indore Flight) উদ্দেশে রওনা দেয় এয়ার ইন্ডিয়ার এআই২৯১৩ বিমানটি। ফ্লাইট টেকঅফের কিছুক্ষণ পরেই ককপিট কর্মীরা বিমানটির ডান দিকের ইঞ্জিনে আগুন দেখতে পান। সঙ্গে সঙ্গেই জরুরি পদক্ষেপ নিয়ে ইঞ্জিনটি বন্ধ করে দেন পাইলটরা। এরপরেই তড়িঘড়ি বিমানটিকে দিল্লিতে ফিরিয়ে নিয়ে আসা হয়।

আরও পড়ুন: বিহারে মহাজোটের ‘মুখ্যমন্ত্রীর মুখ’ তিনিই, রাহুল-অখিলেশের উপস্থিতিতেই ঘোষণা তেজস্বীর

বিমান সংস্থার মুখপাত্র জানিয়েছেন, যাত্রীরা সকলে সুরক্ষিত রয়েছেন। বিমানটিকে জরুরী অবতরণ করানো হয়েছে। যাত্রীদের জন্য বিকল্প বিমানের ব্যবস্থা করা হয়েছে। তবে বিমানটিতে কতজন যাত্রী সংখ্যা ছিল তা এখনও জানা যায়নি।

অন্যদিকে, এয়ার ইন্ডিয়ার তরফে একটি বিবৃতি জারি করে স্পষ্ট জানানো হয়েছে, ৩১ শে অগাস্ট দিল্লির ইন্দোর গামী ফ্লাইট এআই২৯১৩ টেকঅফের কিছুক্ষণ পরেই আবার দিল্লিতে ফিরে আসে। কারণ ককপিটে থাকা ক্ররা তাঁরা বিমানের ডানদিকের একটি ইঞ্জিনে আগুন লাগার ইঙ্গিত পেয়েছিলেন। এরপরেই নিরাপত্তা সংক্রান্ত পদ্ধতি মেনে ক্রু সদস্যরা পদক্ষেপ নেন। তাঁরা ইঞ্জিনটি বন্ধ করে দেন। এরপরেই তড়িঘড়ি বিমানটিকে মাঝ আকাশ থেকে দিল্লিতে ফিরিয়ে নিয়ে আসা হয়। বিমানটির একটি ইঞ্জিন বিকল হলেও অন্যটির সাহায্যে জরুরী অবতরণ করানো সম্ভব হয়। ইতিমধ্যেই বিমানটিকে পরীক্ষা করে দেখা হচ্ছে। কেন আচমকা এমন ঘটনার সম্মুখীন হল তা খতিয়ে দেখা হচ্ছে।

দেখুন অন্য খবর

The post এয়ার ইন্ডিয়ার বিমানে ফের আতঙ্ক! আবার কী হল? first appeared on KolkataTV.

The post এয়ার ইন্ডিয়ার বিমানে ফের আতঙ্ক! আবার কী হল? appeared first on KolkataTV.